### Beslutning

Godkendt.

Afbud: Emilie Skov

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Kalundborg lokalområde søger om frigivelse af midler til opsætning af blomsterkummer og bænke i Kalundborg og [adresse].

## Indstillinger

Direktøren indstiller, at ansøgningen imødekommes med en rammebevilling på 440.000 kr..

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Kalundborg lokalområdes andel af Få det fikset puljen er 2 mio. kr. Lokalområdet har afholdt borgermøde den 8. oktober, hvor 8 projekter blev godkendt til samlet 1.883.000 kr.

Projektet "Blomsterkummer og bænke i Kalundborg og [adresse]" søger om 440.000 kr. af den samlede pulje. Projektet er en fortsættelse af pulje 1, hvor man også fik midler til blomsterkummer og bænke.

*Drift og vedligeholdelse*

Der vil være driftsomkostninger til projektet, f.eks. til drift og vedligeholdelse, hærværk, tømning af eventuelle ekstra skraldespande mv.

Det er administrationens anbefaling, at driftsudgifterne fremover afholdes af kommunen. De afledte driftsomkostninger kan imidlertid først opgøres, når der er valgt blomsterkummer og bænketyper, og når antallet af blomsterkummer, bænke samt eventuelle ekstra skraldespande er kendt. Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at bænke og blomsterkummer er opsat.

*Administrationens bemærkninger*

Projektet opfylder rammerne for anvendelsen af puljen.

## Økonomiske konsekvenser

Kalundborg lokalområde har 2.003.964 kr. i deres Få det fikset pulje.

Den samlede anlægssum til projektet er 440.000 kr. Hvis både dette projekt og projektet med intervalbanen godkendes udgør restrådighedsbeløbet herefter 1.313.964 kr.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

11/12/2024 Økonomiudvalget
Anbefales.